Saaremaa
Saaremaa (varem ka Kure saar; saksa ja rootsi keeles Ösel) on Eesti suurim saar. Saaremaa pindala on 2683 km² ning Sjællandi, Ojamaa ja Fyni järel on see suuruselt neljas saar Läänemeres. Saare rannajoone pikkus on ligikaudu 874 km. Saaremaal oli 2020. aasta seisuga 31 435 elanikku. Koos lähisaartega kuulub saar Saaremaa valla koosseisu, mis omakorda moodustab suurema osa Saare maakonnast.